В началото на войната със съдействието на Германия Унгария постига значително териториално разширение по дипломатически път. През 1940 година се присъединява към Тристранния пакт, а през април следващата година влиза във войната, включвайки се в нападението срещу Югославия и след това в действията на Източния фронт. През март 1944 година Германия окупира Унгария, за да попречи на правителството да излезе от войната.